PATVIRTINTA

Klaipėdos „Smeltės“ progimnazijos

direktoriaus 2020 m. rugpjūčio 24 d.

įsakymu Nr. V-79

**KLAIPĖDOS „SMELTĖS“ PROGIMNAZIJOS COVID-19 LIGOS (KORONAVIRUSO INFEKCIJOS) VALDYMO PRIEMONIŲ PLANAS ORGANIZUOJANT UGDYMO PROCESĄ**

**I SKYRIUS**

**BENDROSIOS NUOSTATOS**

1. Vadovaujantis Klaipėdos „Smeltės“ progimnazijos (toliau – Progimnazija) Covid-19 ligos (koronaviruso infekcijos) valdymo priemonių planu (toliai – planas) ugdymo procesas Progimnazijoje organizuojamas atsižvelgiant į epidemiologinę situaciją ir Lietuvos Respublikos sveikatos apsaugos ministerijos patvirtintus reikalavimus.

2. Progimnazijoje maksimaliai laikomasi numatytų saugos priemonių, ribojami Progimnazijos bendruomenės kontaktai, laikomasi saugaus atstumo.

3. Kiekvienai mokinių grupei / klasei (toliau – klasė) paskirta konkreti patalpa, t. y. klasė, kurioje vyksta pamokos. Skiriant mokinių klasėms patalpas, kiek leidžia galimybės užtikrinama, kad šalia esančiose patalpose mokytųsi bendraamžiai, vengiama skirtingo amžiaus mokinių kontaktų:

3.1. 1-4 klasių mokiniai mokosi viename korpuse, pirmame, antrame ir trečiame aukštuose;

3.2. 5-6 klasių mokiniai mokosi antrame ir trečiame aukšte;

3.3. 7-8 klasių mokiniai mokosi pirmame, antrame ir trečiame aukšte.

3.4. Priešmokyklinio ugdymo grupės ( toliau PUG) mokiniai mokosi trečiame aukšte.

4. Asmenys, atlydintys mokinius, į Progimnazijos patalpas neįleidžiami. Išimtis iki rugsėjo 18 d. taikoma PUG ir 1 klasės mokinį lydinčiam asmeniui.

5. Tėvai (globėjai, rūpintojai) mokinius palydi / pasitinka iki / prie Progimnazijos pastato durų:

5.1. jei yra būtinybė susitikti su administracija, specialistais ar pedagogais, tėvai (globėjai, rūpintojai) susitikimo datą, laiką suderina su asmeniu, su kuriuo nori susitikti. Progimnazijos darbuotojas asmeniškai apie numatomą vizitą informuoja raštinės administratorių (visų asmenų registracija būtina dėl COVID - 19 saugos reikalavimų). Raštinės administratorius apie vizito datą ir laiką informuos Progimnazijos budėtoją;

5.2. jeigu administracijai, specialistams ar pedagogams reikalingas susitikimas su tėvais (globėjais, rūpintojais), apie tai tėvai informuojami TAMO dienyne / el. paštu/ telefonu, suderinami vizito data ir laikas ir apie tai informuojamas raštinės administratorius ne vėliau kaip prieš vieną dieną. Raštinės administratorius informaciją pateikia Progimnazijos budėtojui.

6. Visi asmenys Progimnazijos bendrose patalpose, bendrose uždarose erdvėse (pvz., koridoriuose, valgykloje, bibliotekoje ar pan.), kai tarp dalyvių neišlaikomas 2 metrų atstumas, privalo dėvėti nosį ir burną dengiančias apsaugos priemones (veido kaukes, respiratorius ar kitas priemones).

7. Visi Progimnazijos darbuotojai, pedagogai aprūpinami apsauginiais veido skydeliais. Kaukėmis apsirūpina patys darbuotojai, pedagogai. Kaukių leidžiama nedėvėti neįgalumą turintiems asmenims, kurie dėl savo sveikatos būklės kaukių dėvėti negali ar jų dėvėjimas gali pakenkti asmens sveikatos būklei. Kai pedagogas ar kitas Progimnazijos darbuotojas negali dėvėti kaukės dėl savo sveikatos būklės ar vykdomos veiklos specifikos, atsižvelgiant į profesinės rizikos vertinimo išvadą gali būti parenkamos kitos asmeninės apsaugos priemonės.

8. Maksimaliai ribojamas skirtingose klasėse ugdomų mokinių kontaktas tiek pamokų metu, tiek po pamokų: vienos klasės (grupės, srauto) mokiniams ugdymo veiklos visą dieną organizuojamos toje pačioje mokymo patalpoje (skirtingi mokytojai atvyksta į klasei paskirtą patalpą, o ne mokiniai vyksta pas mokytoją). Išimtis taikoma pamokoms, vykstančioms:

8.1. aktų salėje (šokis), sporto salėje (fizinis ugdymas), mokytojai prieš pamokos pradžią atsiveda mokinius, po pamokos palydi atgal į mokinių klasei skirtą kabinetą.

8.2. užsienio kalbos (anglų, rusų, prancūzų) pamokoms. Mokytojai pusę grupės nusiveda į atitinkamo dalyko kabinetą (po pamokos palydi į klasę), kitas mokytojas pamoką veda paskirtoje mokiniams patalpoje;

8.3. 5-8 klasių muzikos, informacinių technologijų ir technologijų pamokoms. Mokytojai prieš pamokos pradžią atsiveda mokinius į specializuotą šioms pamokoms skirtą kabinetą, po pamokos palydi atgal į mokinių klasei skirtą kabinetą.

8.4. dorinio ugdymo pamokoms. 5-8 kl. etikos pamokoms mokytojas pusę grupės nusiveda į atitinkamo dalyko kabinetą (po pamokos palydi į klasę), tikybos mokytojas pamoką veda paskirtoje mokiniams patalpoje. 1-4 kl. tikybos pamokoms mokytojas pusę grupės nusiveda į atitinkamo dalyko kabinetą (po pamokos palydi į klasę), etikos pamoką mokytojas veda paskirtoje mokiniams patalpoje;

8.5. 7 kl. lietuvių k. ir literatūros ir matematikos pamokoms;

9. 1-4 klasių ir PUG mokiniai į Progimnaziją įeina ir po pamokų išeina per A įėjimą (pagrindinis įėjimas (iš kiemo pusės) su Progimnazijos iškaba), 5 klasių, 6G ir 7C klasių mokiniai – per B įėjimą (pagrindinis įėjimas (iš Smiltelės gatvės pusės) su Progimnazijos iškaba), 6A, 6B, 6C, 7A, 7B, 8A, 8B klasių mokiniai– per C įėjimą (įėjimas iš vidinio kiemelio pusės);

10. Rūbinėje rengiasi 6A, 6B, 6C, 7A, 7B, 8A, 8B klasių mokiniai. Kitų 5-8 klasių mokiniams jiems skirtoje patalpoje pastatomos laikinos rūbų kabyklos. PUG, pirmokai, 2c, 4d klasių mokiniai viršutinius rūbus palieka mokinių spintelėse prie savo klasės kabinetų. Kitų 2-4 klasių mokiniai rengiasi rūbinėje. Fizinio ugdymo pamokoms persirengiama persirengimo patalpose prie sporto salės;

11. Maksimaliai išnaudojamos galimybės pamokas / užsiėmimus, grupines veiklas organizuoti lauke.

12. Organizuojant renginius atvirose erdvėse tarp dalyvių būtų išlaikomas ne mažesnis kaip 1 metro atstumas.

13. Uždarose erdvėse renginiai organizuojami laikantis klasių izoliavimo principo.

14. Jei organizuojant veiklą naudojamos bendros patalpos (kabinetai, salės ir pan.), po kiekvienos pamokos jos išvėdinamos ir išvalomos.

15. Mokymo priemonės, inventorius mokytojo dezinfekuojami po kiekvieno panaudojimo. Ribojamas dalijimasis ugdymo priemonėmis.

16. Pagal galimybes švietimo pagalbos specialistų konsultacijos teikiamos individualiai ar vienu metu dirbama tik su tos pačios klasės mokiniais. Konsultacijų metu vengiama fizinio kontakto. Po kiekvienos konsultacijos patalpos išvėdinamos ir nuvalomi dažnai liečiami paviršiai, naudotos priemonės.

17. Mokiniams, jų tėvams (globėjams, rūpintojams), darbuotojams prie įėjimų į Progimnaziją bei Progimnazijos koridoriuose, valgykloje, tualetuose, persirengimo kambariuose skelbiama informacija (1 priedas):

17.1. apie asmens higienos laikymosi būtinybę (rankų higieną, kosėjimo, čiaudėjimo etiketą ir kt.);

17.2. apie nustatytus reikalavimus dėvėti nosies – burnos apsaugines priemones;

17.3. draudimą į Progimnaziją atvykti asmenims (mokiniams, darbuotojams, tėvams (globėjams, rūpintojams), tretiesiems asmenims), kuriems pasireiškia karščiavimas (37,3 °C ir daugiau), ar kurie turi ūmių viršutinių kvėpavimo takų ligų, kitų užkrečiamųjų ligų požymių (pvz., sloga, kosulys, pasunkėjęs kvėpavimas ir pan.).

18. Progimnazijoje leidžiama dirbti darbuotojams, neturintiems ūmių viršutinių kvėpavimo takų ligų ir kitų užkrečiamųjų ligų požymių (pvz., karščiavimas, sloga, kosulys, pasunkėjęs kvėpavimas ir pan.).

19. Nuolat stebima mokinių, darbuotojų, mokinius atlydinčių asmenų sveikatos būklė:

19.1. mokiniams, darbuotojams, mokinius atlydintiems asmenims sudaromos sąlygos, jei yra poreikis, atvykus į Progimnaziją matuoti(s) kūno temperatūrą bekontakčiu termometru, kuris laikomas budėtojo poste;

19.2. į Progimnaziją neįleidžiami asmenys, kuriems pastebimi karščiavimo ar kitų viršutinių kvėpavimo takų ligų, užkrečiamųjų ligų požymių (pvz., sloga, kosulys, pasunkėjęs kvėpavimas ir pan.);

19.3. mokinys, kuriam ugdymo proceso metu pasireiškia karščiavimas (37,3 °C ir daugiau) ar ūmių viršutinių kvėpavimo takų ligų, kitų užkrečiamųjų ligų požymiai (pvz., sloga, kosulys, pasunkėjęs kvėpavimas ir pan.), nedelsiant izoliuojamas visuomenės sveikatos specialistės kabinete, apie tai informuojami jo tėvai (globėjai, rūpintojai) ir konsultuojamasi Karštąja koronaviruso linija tel. 1808 dėl tolimesnių veiksmų;

19.4. darbuotojas, kuriam darbo metu pasireiškia karščiavimas (37,3 °C ir daugiau) ar ūmių viršutinių kvėpavimo takų ligų, kitų užkrečiamųjų ligų požymiai (pvz., karščiavimas, sloga, kosulys, pasunkėjęs kvėpavimas ir pan.), turi nedelsiant palikti Progimnazijos patalpas ir kreiptis konsultacijai Karštąja koronaviruso linija tel. 1808 arba susisiekti su savo šeimos gydytoju;

19.5. jeigu Progimnazija iš darbuotojo, mokinio ar jo tėvų (globėjų, rūpintojų) gavo informaciją apie darbuotojui ar mokiniui (jo artimiesiems) nustatytą COVID-19 ligą (koronoviruso infekciją), apie tai nedelsiant informuoja Nacionalinį visuomenės sveikatos centrą prie Sveikatos apsaugos ministerijos (toliau – NVSC), bendradarbiauja su NVSC nustatant sąlytį turėjusius asmenis ir jiems taikant 14 dienų izoliaciją;

19.6. draudžiama į Progimnaziją atvykti asmenims, kuriems privaloma izoliacija, izoliacijos laikotarpiu.

20. Su mokiniais tiesioginio kontakto neturi darbuotojai, į kurių pareigas neįeina tiesioginis darbas su jais.

21. Visiems pašaliniams asmenims draudžiama patekti į Progimnaziją, išskyrus atvejus, kai jie teikia paslaugas, būtinas ugdymo proceso organizavimui.

22. Progimnazijoje sudarytos sąlygos mokinių ir darbuotojų rankų higienai (valgyklos, tualetų, persirengimo kambarių praustuvėse tiekiamas šiltas ir šaltas vanduo, kitose patalpose – šaltas vanduo, prie praustuvių patiekiama skysto muilo, popierinių rankšluosčių, valgykloje veikia rankų džiovintuvas). Gerai matomoje vietoje prie visų trijų įėjimų į Progimnaziją, taip pat kiekviename pastato aukšte pastatytos rankų dezinfekcijai skirtos priemonės. Viešinamos rekomendacijos dėl tinkamos rankų higienos (1 priedas).

23. Patalpos, kuriose organizuojamas mokinių ugdymas, vykdomos konsultacijos, išvėdinamos prieš atvykstant mokiniams ir kiekvienos pertraukos metu (langus atidaro pamoką vedęs mokytojas).

24. Dažnai liečiamus paviršius (durų rankenas, durų rėmus, stalų paviršius, kėdžių atramas, laiptinės turėklus, elektros jungiklius ir kt.) valo valytojos paviršiams valyti skirtu valikliu ne rečiau kaip 2 kartus per dieną. Kitas aplinkos valymas Progimnazijoje atliekamas atsižvelgiant į Sveikatos apsaugos ministerijos parengtas rekomendacijas patalpų valymui COVID-19 pandemijos metu (<https://sam.lrv.lt/uploads/sam/documents/files/REKOMENDACIJOS%20dezinfekcijai%2020200327%20(1).pdf)>.

25. Skirtingų spalvų ženklais reguliuojamas mokinių srautų judėjimas Progimnazijoje. Mokinių srautų judėjimas nukreiptas taip, kad, kiek tai įmanoma, būtų išvengta sankirtų su kitais srautais.

26. Mokinių judėjimo kryptys, pvz., išėjimo link, valgyklos, tualetų, pažymėtos nuorodomis ant grindų.

27. Mokinių vykimas į renginius už Progimnazijos ribų:

27.1. renginiai už Progimnazijos ribų organizuojami tik gavus Progimnazijos direktoriaus leidimą, įformintą įsakymu;

27.2. renginį už Progimnazijos ribų organizuojantis mokytojas privalo pateikti prašymą raštinės administratoriui prieš tris darbo dienas iki renginio, taip pat prieš renginį pravesti saugaus elgesio instruktažą.

28. Bibliotekos paslaugomis galima naudotis pagal nustatytą tvarkaraštį. Bibliotekoje aptarnaujama po vieną klientą, kiti laukia už durų laikydamiesi saugaus atstumo. Skaitykloje vienu metu gali būti ne daugiau kaip 8-10 mokinių, tarp jų turi būti ne mažiau kaip 1 metro atstumas.

**II SKYRIUS**

**PRADINIO, PAGRINDINIO UGDYMO ORGANIZAVIMAS**

29. Pradinio, pagrindinio ugdymo programoms įgyvendinti Progimnazija skiria tiek pamokų, kiek numatyta pradinio, pagrindinio ir vidurinio ugdymo bendruosiuose ugdymo planuose.

30. Pagal galimybes organizuojamos po dvi to paties dalyko pamokos iš eilės.

31. Pamokų pradžios laikas 1-4 klasių mokiniams – 8.00 val., 5-8 klasių mokiniams – 8.30 val. Skiriamos keturios pietų pertraukos (dvi - pradinių klasių mokiniams, dvi - 5-8 klasių mokiniams) po 30 minučių.

**Pamokų laikas:**

Pradinių klasių mokiniams:

1. 8.00-8.45
2. 8.55-9.40.
3. 9.50-10.35 (pietų pertrauka 1a, 1b, 1c, 1d, 2c, 2d, 3d ir 4d klasių mokiniams)
4. 11.05-11.50 (pietų pertrauka 2a, 2b, 3a, 3b, 3c, 4a, 4b ir 4c klasių mokiniams)
5. 12.20-13.05
6. 13.15-14.00

5-8kl. mokiniams:

1. 8.30-9.15
2. 9.25-10.10.
3. 10.20-11.05 (pietų pertrauka 5 klasių, 6G ir 7C klasių mokiniams)
4. 11.35-12.20 (pietų pertrauka 6A, 6B, 6C, 7A, 7B, 8A, 8B klasių mokiniams)
5. 12.50-13.35
6. 13.45-14.30
7. 14.35-15.20

32. Jeigu leidžia dalyko turinio ypatumai, oro temperatūros sąlygos, galima pamokas organizuoti lauke. Fizinio ugdymo pamokas, jei leidžia oro sąlygos, būtina organizuoti lauke.

33. Progimnazijoje 2020-2021 mokslo metus švietimo ir mokymosi pagalba gali būti organizuojama ir nuotoliniu būdu.

**III SKYRIUS**

**NEFORMALIOJO VAIKŲ ŠVIETIMO ORGANIZAVIMAS**

34. Neformaliojo vaikų švietimo veiklos pagal galimybes vykdomos laikantis grupių izoliacijos principo: siekiama, kad vaikai nuolatos dalyvautų tos pačios grupės veiklose, neformaliojo vaikų švietimo veiklos būtų vykdomos taip, kad būtų išvengta skirtingų grupių vaikų kontakto patalpose, kuriose vykdoma veikla.

35. Neformaliojo vaikų švietimo veiklos organizuojamos taip, kad būtų išvengta kontakto su pašaliniais, veiklose nedalyvaujančiais asmenimis. Jei to padaryti neįmanoma - ribojamas kontakto laikas.

36. Draudžiama veiklose dalyvauti mokiniams, kuriems pasireiškia karščiavimas, kurie turi ūmių viršutinių kvėpavimo takų ligų požymių (pvz., sloga, kosulys, pasunkėjęs kvėpavimas).

**IV SKYRIUS**

**MAITINIMO ORGANIZAVIMAS**

37. Mokinių maitinimas organizuojamas maksimaliai laikantis higienos ir saugumo principų.

38. Siekiant sumažinti mokinių skaičių valgykloje, sureguliuotas pertraukų, kurių metu mokiniai valgo, laikas. Pietų pertraukos 1a, 1b, 1c, 1d, 2c, 2d, 3d ir 4d klasių mokiniams – 10.35 -11.05 val., 2a, 2b, 3a, 3b, 3c, 4a, 4b ir 4c klasių mokiniams – 11.50-12.20 val., 5 klasių, 6G ir 7C klasių mokiniams – 11.05 – 11.35 val. ir 6A, 6B, 6C, 7A, 7B, 8A, 8B klasių mokiniams – 12.20-12.50 val. Iš 30 min pertraukų 20 min. skiriamos pavalgymui ir 10 min. – valgyklos vėdinimui.

39. Prie vieno stalo valgo tik tos pačios klasės mokiniai.

40. Po kiekvieno maitinimo bendra maitinimo organizavimo patalpa išvėdinama ir išvaloma.

41. Maitinimas švediško stalo principu, kai maistą įsideda patys mokiniai, neorganizuojamas.

42. Mokinių iš namų atsineštas maistas valgomas klasėje, laikantis higienos taisyklių, arba valgykloje, pietaujant tos pačios klasės mokiniams.

43. Progimnazijos valgykloje aptarnaujami tik Progimnazijos darbuotojai ir mokiniai.

**V SKYRIUS**

**BAIGIAMOSIOS NUOSTATOS**

44. Už mokinių, atvykstančių į Progimnaziją, sveikatos būklę bei aprūpinimą nosį ir burną dengiančiomis apsaugos priemonėmis atsako jų tėvai (globėjai, rūpintojai).

45. Jei Progimnazijos darbuotojui ar mokiniui yra nustatoma COVID-19 liga, Progimnazijos mokiniams ugdymas toliau tęsiamas vadovaujantis atskirais Lietuvos Respublikos sveikatos apsaugos ministro-valstybės lygio ekstremaliosios situacijos valstybės operacijų vadovo ir/ar Švietimo, mokslo ir sporto ministerijos sprendimais.

46. Progimnazijos planas keičiamas pasikeitus teisės aktams.

47. Su Progimnazijos planu darbuotojai supažindinami elektroninėmis ryšio priemonėmis. Mokinius, tėvus (globėjus, rūpintojus) su planu supažindina klasių vadovai.

48. Progimnazijos planas skelbiamas Progimnazijos interneto svetainėje, atmintinės darbuotojams, mokiniams, tėvams (globėjams, rūpintojams) – Progimnazijos patalpose, interneto svetainėje (4 priedai).

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Progimnazijos plano

1 priedas

**ASMENS HIGIENOS (KOSĖJIMO, ČIAUDĖJIMO ETIKETO, RANKŲ HIGIENOS) LAIKYMOSI TAISYKLĖS**

**DRAUDŽIAMA ATVYKTI Į PROGIMNAZIJĄ:**

* **mokiniams, darbuotojams, tėvams (globėjams, rūpintojams), tretiesiems asmenims, kuriems pasireiškia karščiavimas (37,3 °C ir daugiau), ar kurie turi ūmių viršutinių kvėpavimo takų ligų, kitų užkrečiamųjų ligų požymių (pvz., sloga, kosulys, pasunkėjęs kvėpavimas ir pan.);**
* **asmenims, kuriems privaloma izoliacija, izoliacijos laikotarpiu;**
* **pašaliniams asmenims, išskyrus atvejus, kai jie teikia paslaugas, būtinas ugdymo proceso organizavimui.**



( Tėvai (globėjai, rūpintojai) palydi/ pasitinka

mokinius iki/prie progimnazijos pastato durų.

Asmenys bendrose uždarose erdvėse (pvz., koridoriuose, valgykloje, bibliotekoje ar pan.), klasės renginiuose uždarose erdvėse dalyvaujantys pilnamečiai tretieji asmenys (pvz., tėvai (globėjai, rūpintojai), kai tarp dalyvių neišlaikomas 2 metrų atstumas, privalo dėvėti nosį ir burną dengiančias apsaugos priemones (veido kaukes, respiratorius ar kitas priemones) (toliau – kaukė). Mokiniams rekomenduojama dėvėti kaukes išėjus iš klasės.

Kaukių leidžiama nedėvėti neįgalumą turintiems asmenims, kurie dėl savo sveikatos būklės kaukių dėvėti negali ar jų dėvėjimas gali pakenkti asmens sveikatos būklei.

**REKOMENDACIJOS DĖL RANKŲ HIGIENOS**

Tinkama rankų higiena sumažina virusų ir kitų užkrečiamųjų ligų perdavimo ir

užsikrėtimo riziką.

Rankų higiena – tai dažnas ir tinkamas rankų plovimas vandeniu su muilu arba

rankų valymas alkoholio turinčiomis priemonėmis (tirpalais, geliais, servetėlėmis ar kitomis priemonėmis).

Rankų higiena yra racionali, pigiausia prevencijos priemonė, nesukelianti reikšmingos susijusios rizikos.

Rankas reikia reguliariai plauti muilu ir vandeniu muiluojant jas 20–40 sekundžių.

Rankų dezinfekavimo priemonės, kurių pagrindą sudaro alkoholis, nėra labiau veiksmingos ir naudingos kaip rankų plovimas.

Plauti reikėtų vėsiu vandeniu, nes karštas vanduo nuriebalina, skatina odos pabrinkimą (patinimą), išsausėjimą.

Jei nėra galimybės nusiplauti rankų, rekomenduojama naudoti antiseptikus (dezinfekavimo priemones). Tinkamas jų naudojimas nužudo daugumą mikroorganizmų ant rankų ir užkerta kelią ligoms plisti. Rankų dezinfekavimo priemonės efektyvios ir yra naudojamos, jei rankos vizualiai nesuterštos išskyromis, t. y. švarios. Jei rankos nešvarios, prieš naudojant alkoholio turinčius rankų dezinfekavimo skysčius, rankas reikia nuplauti vandeniu su muilu.

Venkite liesti neplautomis rankomis akis, burną, nosį dėl galimo viruso patekimo į organizmą per gleivines.

****Progimnazijos plano

2 priedas

**ATMINTINĖ MOKINIAMS**

* Progimnazijoje maksimaliai laikomasi numatytų saugos priemonių, ribojami mokinių kontaktai, privalu laikytis saugaus atstumo.
* **Pamokų laiko pradžia:**

1-4 klasių mokiniams – 8.00 val.

5-8 ir klasių mokiniams – 8.30 val.

* **Į Progimnaziją patenkama pro tris įėjimus (A, B, C):**
* 1-4 klasių mokiniai į Progimnaziją įeina ir po pamokų išeina per A įėjimą (pagrindinis įėjimas (iš kiemo pusės) su Progimnazijos iškaba),
* 5 klasių, 6G ir 7C klasių mokiniai – per B įėjimą (pagrindinis įėjimas (iš Simonaitytės gatvės pusės) su Progimnazijos iškaba)
* 6A, 6B, 6C, 7A, 7B, 8A, 8B klasių mokiniai– per C įėjimą (įėjimas iš vidinio kiemelio pusės),
* **Būtina laikytis asmens higienos** (rankų higienos, kosėjimo, čiaudėjimo etiketo ir kt.).
* Į Progimnaziją **draudžiama atvykti** pasireiškus karščiavimui (37,3 °C ir daugiau), ar turint ūmių viršutinių kvėpavimo takų ligų, kitų užkrečiamųjų ligų požymių (pvz., sloga, kosulys, pasunkėjęs kvėpavimas ir pan.).
* **Vienos klasės (grupės, srauto) mokiniams ugdymo veiklos visą dieną organizuojamos toje pačioje mokymo patalpoje (mokytojas atvyksta į klasei priskirtą patalpą, o ne mokiniai vyksta pas mokytoją):**
* **1-4 klasių mokiniai mokosi pirmame, antrame, trečiame pirmojo korpuso aukštuose, kabinetai**:

|  |  |  |  |  |  |  |  |
| --- | --- | --- | --- | --- | --- | --- | --- |
| Klasė | Kabinetas | Klasė | Kabinetas | Klasė | Kabinetas | Klasė | Kabinetas |
| 1a | 209 | 1b | 206 | 1c | 207 | 1d | 307 |
| 2a | 107 | 2b | 305 | 2c | 208 | 2d | 205 |
| 3a | 304 | 3b | 303 | 3c | 105 | 3d | 306 |
| 4a | 108 | 4b | 106 | 4c | 104 | 4d | 312 |
| 5a | 226 | 5b | 218 | 5c | 220 | 5g | 219 |
| 6a | 319 | 6b | 325 | 6c | 326 | 6g | 224 |
| 7a | 324 | 7b | 318 | 7c | 217 |  |  |
| 8a | 122 | 8b | 121 |  |  | PUG | 310 |

* **5-6 klasių mokiniai mokosi kabinetuose:**

5a- 226 kab.;

5b- 218 kab.;

5c- 220 kab.;

5g- 219 kab.;

6a- 319 kab.;

6b- 325 kab.;

6c- 326 kab.;

6g- 224 kab.

* **7-8 klasių mokiniai mokosi kabinetuose:**

7a- 324 kab.;

7b-318 kab.;

7c- 217 kab.;

8a- 122 kab.;

8b-121 kab.

* **Pamokos kituose kabinetuose / salėse:**
  + aktų salėje (šokis), sporto salėje (fizinis ugdymas). Mokytojai prieš pamokos pradžią atsiveda mokinius, po pamokos palydi atgal į mokinių klasei skirtą kabinetą.
  + užsienio kalbos (anglų, rusų, prancūzų) pamokos. Mokytojai pusę grupės nusiveda į atitinkamo dalyko kabinetą (po pamokos palydi į klasę), kitas mokytojas pamoką veda paskirtoje mokiniams patalpoje;
  + muzikos, informacinių technologijų ir technologijų pamokos. Mokytojai prieš pamokos pradžią atsiveda mokinius į specializuotą šioms pamokoms skirtą kabinetą, po pamokos palydi atgal į mokinių klasei skirtą kabinetą.
  + dorinio ugdymo pamokos. 5-8 kl. etikos pamokoms mokytojas pusę grupės nusiveda į atitinkamo dalyko kabinetą (po pamokos palydi į klasę), tikybos mokytojas pamoką veda paskirtoje mokiniams patalpoje. 1-4 kl. tikybos pamokoms mokytojas pusę grupės nusiveda į atitinkamo dalyko kabinetą (po pamokos palydi į klasę), etikos pamoką mokytojas veda paskirtoje mokiniams patalpoje;
  + lietuvių k. ir literatūros ir matematikos srautinio mokymo pamokos 7 klasių mokiniams.
* **Viršutiniai rūbai paliekami:**
  + - Rūbinėje rengiasi 2A, 2B, 2D, 3A, 3B, 3C, 3D, 4A, 4B, 4C, 6A, 6B, 6C, 7A, 7B, 8A, 8B klasių mokiniai.
    - Pirmų klasių, 2c, 4d klasių mokiniai viršutinius rūbus palieka mokinių spintelėse prie savo klasės kabinetų.
    - Kitų klasių mokiniams jiems skirtoje patalpoje pastatomos laikinos rūbų kabyklos.
    - Fizinio ugdymo pamokoms persirengiama patalpose prie sporto salės.
* **Nuolat stebima mokinių sveikatos būklė:**
* sudarytos sąlygos mokiniams matuoti(s) kūno temperatūrą bekontakčiu termometru atvykus į progimnaziją;
* mokinys, kuriam ugdymo proceso metu pasireiškia karščiavimas (37,3 °C ir daugiau) ar ūmių viršutinių kvėpavimo takų ligų, kitų užkrečiamųjų ligų požymiai (pvz., sloga, kosulys, pasunkėjęs kvėpavimas ir pan.), nedelsiant izoliuojamas, apie tai informuojami jo tėvai (globėjai, rūpintojai) ir konsultuojamasi Karštąja koronaviruso linija tel. 1808 dėl tolimesnių veiksmų;
* jeigu Progimnazija iš mokinio ar jo tėvų (globėjų, rūpintojų) gavo informaciją apie mokiniui (jo artimiesiems) nustatytą COVID-19 ligą (koronoviruso infekciją), apie tai nedelsiant informuoja Nacionalinį visuomenės sveikatos centrą prie Sveikatos apsaugos ministerijos (toliau – NVSC), bendradarbiauja su NVSC nustatant sąlytį turėjusius asmenis ir jiems taikant 14 dienų izoliaciją;
* **Kitos saugumo taisyklės:**
* Renginiams vykstant atvirose erdvėse tarp dalyvių turi būti išlaikomas ne mažesnis kaip 1 metro atstumas.
* Uždarose erdvėse renginiai organizuojami laikantis klasių izoliavimo principo.
* Mokymo priemone, inventoriumi gali naudotis tik vienas mokinys. Jei mokymo priemone ar inventoriumi naudojasi daugiau kaip vienas mokinys, jos išvalomos ir dezinfekuojamos po kiekvieno panaudojimo. Ribojamas dalijimasis ugdymo priemonėmis.
* Skirtingų spalvų ženklais reguliuojamas mokinių srautų judėjimas Progimnazijoje. Mokinių srautų judėjimas, nukreiptas taip, kad, kiek tai įmanoma, būtų išvengta sankirtų su kitais srautais.
* Būreliai organizuojami laikantis grupių izoliacijos principo. Mokiniai nuolatos dalyvauja to paties būrelio veiklose.
* Draudžiama būrelių veiklose dalyvauti mokiniams, kuriems pasireiškia karščiavimas, kurie turi ūmių viršutinių kvėpavimo takų ligų požymių (pvz., sloga, kosulys, pasunkėjęs kvėpavimas).
* Prie vieno stalo gali valgyti tik tos pačios klasės mokiniai.
* Mokinių iš namų atsineštas maistas valgomas klasėje, laikantis higienos taisyklių, arba valgykloje, pietaujant tos klasės mokiniams.
* Išėjus iš klasės dėvėti apsaugos priemonę – kaukę.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

****Progimnazijos plano

3 priedas

**ATMINTINĖ TĖVAMS (GLOBĖJAMS, RŪPINTOJAMS)**

Ugdymo procesas Progimnazijoje organizuojamas atsižvelgiant į epidemiologinę situaciją ir Sveikatos apsaugos ministerijos patvirtintus reikalavimus.

* Progimnazijoje maksimaliai laikomasi numatytų saugos priemonių, ribojami Progimnazijos bendruomenės kontaktai, laikomasi saugaus atstumo. **Už mokinių, atvykstančių į Progimnaziją, sveikatos būklę bei aprūpinimą nosį ir burną dengiančiomis apsaugos priemonėmis atsako jų tėvai (globėjai, rūpintojai).**
* **Pamokų laiko pradžia:**

1-4 klasių mokiniams – 8.00 val.

5-8 klasių mokiniams – 8.30 val.

* **Pamokų laikas:**

Pradinių klasių mokiniams:

1. 8.00-8.45
2. 8.55-9.40.
3. 9.50-10.35 (pietų pertrauka 1a, 1b, 1c, 1d, 2c, 2d, 3d ir 4d klasių mokiniams)
4. 11.05-11.50 (pietų pertrauka 2a, 2b, 3a, 3b, 3c, 4a, 4b ir 4c klasių mokiniams)
5. 12.20-13.05
6. 13.15-14.00

5-8kl. mokiniams:

1. 8.30-9.15
2. 9.25-10.10.
3. 10.20-11.05 (pietų pertrauka 5 klasių, 6G ir 7C klasių mokiniams)
4. 11.35-12.20 (pietų pertrauka 6A, 6B, 6C, 7A, 7B, 8A, 8B klasių mokiniams)
5. 12.50-13.35
6. 13.45-14.30
7. 14.35-15.20

* **Į Progimnaziją patenkama pro tris įėjimus (A, B, C):**
* PUG ir 1-4 klasių mokiniai į Progimnaziją įeina ir po pamokų išeina per A įėjimą (pagrindinis įėjimas (iš kiemo pusės) su Progimnazijos iškaba),
* 5 klasių, 6G ir 7C klasių mokiniai – per B įėjimą (pagrindinis įėjimas (iš Simonaitytės gatvės pusės) su Progimnazijos iškaba)
* 6A, 6B, 6C, 7A, 7B, 8A, 8B klasių mokiniai– per C įėjimą (įėjimas iš vidinio kiemelio pusės),
* **Mokinių maitinimas:**
* siekiant sumažinti mokinių skaičių valgykloje, sureguliuotas pertraukų, kurių metu mokiniai valgo, laikas. Pietų pertraukos 1a, 1b, 1c, 1d, 2c, 2d, 3d ir 4d klasių mokiniams – 10.35 -11.05 val., 2a, 2b, 3a, 3b, 3c, 4a, 4b ir 4c klasių mokiniams – 11.50-12.20 val., 5 klasių, 6G ir 7C klasių mokiniams – 11.05 – 11.35 val. ir 6A, 6B, 6C, 7A, 7B, 8A, 8B klasių mokiniams – 12.20-12.50 val. Iš 30 min pertraukų 20 min. skiriamos pavalgymui ir 10 min. – valgyklos vėdinimui. Mokinių maitinimas organizuojamas maksimaliai laikantis higienos ir saugumo principų. Maitinimas švediško stalo principu, kai maistą įsideda patys mokiniai, neorganizuojamas.
* mokinių iš namų atsineštas maistas valgomas klasėje, laikantis higienos taisyklių, arba valgykloje, pietaujant tos pačios klasės mokiniams.
* Rūbinėje **rengiasi** 2A, 2B, 2D, 3A, 3B, 3C, 3D, 4A, 4B, 4C, 6A, 6B, 6C, 7A, 7B, 8A, 8B klasių mokiniai, PUG, pirmų klasių, 2c, 4d klasių mokiniai viršutinius rūbus palieka mokinių spintelėse prie savo klasės kabinetų. Kitų klasių mokiniams jiems skirtoje patalpoje pastatomos laikinos rūbų kabyklos. Fizinio ugdymo pamokoms persirengiama persirengimo patalpose prie sporto salės.
* **Kiekvienai klasei paskirta konkreti patalpa**, kurioje vyksta pamokos. Skirstant mokinius į klases, kiek leidžia galimybės užtikrinta, kad šalia esančiose patalpose mokytųsi bendraamžiai, vengiama skirtingo amžiaus mokinių kontaktų:
* PUG ir 1-4 klasių mokiniai mokosi viename korpuse, pirmame, antrame ir trečiame aukštuose;
* 5-6 klasių mokiniai mokosi antrame ir trečiame aukšte;
* 7-8 klasių mokiniai mokosi pirmame, antrame ir trečiame aukšte.

**Išimtis taikoma** pamokoms, vykstančioms specializuotuose chemijos, muzikos, informacinių technologijų, technologijų kabinetuose, aktų ir sporto salėse. Prieš šiose patalpose vykstančias pamokas mokytojas mokinius iš klasei skirto kabineto išsiveda ir atgal palydi pats.

* **Fizinio ugdymo pamokos tinkamomis oro sąlygomis (vadovaujantis Higienos norma mokykloms) maksimaliai organizuojamos lauke.**
* **Asmenys, atlydintys mokinius, į Progimnazijos patalpas neįleidžiami.**

**Išimtis iki rugsėjo 18 d. taikoma PUG ir 1 kl. mokinį lydinčiam asmeniui.** Tėvai (globėjai, rūpintojai) mokinius palydi/pasitinka iki/prie Progimnazijos pastato durų.

* Visi asmenys bendrose uždarose erdvėse (pvz., koridoriuose, valgykloje, bibliotekoje ar pan.) privalo dėvėti nosį ir burną dengiančias apsaugos priemones (veido kaukes, respiratorius ar kitas priemones).
* **Draudžiama į Progimnaziją atvykti** mokiniams, tėvams (globėjams, rūpintojams), tretiesiems asmenims, kuriems pasireiškia karščiavimas (37,3 °C ir daugiau), ar kurie turi ūmių viršutinių kvėpavimo takų ligų, kitų užkrečiamųjų ligų požymių (pvz., sloga, kosulys, pasunkėjęs kvėpavimas ir pan.).
* **Nuolat stebima mokinių, kitų asmenų sveikatos būklė:**
* sudaromos sąlygos mokiniams, kitiems asmenims matuoti(s) kūno temperatūrą bekontakčiu termometru atvykus į progimnaziją;
* į Progimnaziją neįleidžiami asmenys, kuriems pasireiškia karščiavimas (37,3 °C ir daugiau) ar kurie turi ūmių viršutinių kvėpavimo takų ligų, kitų užkrečiamųjų ligų požymių (pvz., sloga, kosulys, pasunkėjęs kvėpavimas ir pan.);
* mokinys, kuriam ugdymo proceso metu pasireiškia karščiavimas (37,3 °C ir daugiau) ar ūmių viršutinių kvėpavimo takų ligų, kitų užkrečiamųjų ligų požymiai (pvz., sloga, kosulys, pasunkėjęs kvėpavimas ir pan.), nedelsiant izoliuojamas, apie tai informuojami jo tėvai (globėjai, rūpintojai) ir konsultuojamasi Karštąja koronaviruso linija tel. 1808 dėl tolimesnių veiksmų;
* jeigu Progimnazija iš mokinio ar jo tėvų (globėjų, rūpintojų) gavo informaciją apie mokiniui (jo artimiesiems) nustatytą COVID-19 ligą (koronoviruso infekciją), apie tai nedelsiant informuoja Nacionalinį visuomenės sveikatos centrą prie Sveikatos apsaugos ministerijos (toliau – NVSC), bendradarbiauja su NVSC nustatant sąlytį turėjusius asmenis ir jiems taikant 14 dienų izoliaciją;
* draudžiama į Progimnaziją atvykti asmenims, kuriems privaloma izoliacija, izoliacijos laikotarpiu.
* **Jei yra būtinybė susitikti su administracija**, specialistais ar pedagogais, tėvai (globėjai, rūpintojai) susitikimo datą, laiką suderina su asmeniu, su kuriuo nori susitikti. Progimnazijos darbuotojas asmeniškai apie numatomą vizitą informuoja raštinės administratorių (visų asmenų registracija būtina dėl COVID -19 saugos reikalavimų). Raštinės administratorius apie vizito datą ir laiką informuos Progimnazijos budėtoją ;
* **Jeigu administracijai, specialistams ar pedagogams** reikalingas susitikimas su tėvais (globėjais, rūpintojais), apie tai tėvai informuojami TAMO dienyne / el. paštu / telefonu, suderinami vizito data ir laikas ir apie tai informuojamas raštinės administratorius ne vėliau kaip prieš vieną dieną. Raštinės administratorius informaciją pateikia Progimnazijos budėtojui.
* Patalpos, kuriose organizuojamas mokinių ugdymas, vykdomos konsultacijos, vėdinamos, valomos.
* Neformaliojo vaikų švietimo veiklos pagal galimybes vykdomos laikantis grupių izoliacijos principo: užtikrinama, kad vaikai nuolatos dalyvautų tos pačios grupės veiklose, neformaliojo vaikų švietimo veiklos būtų vykdomos taip, kad būtų išvengta skirtingų grupių vaikų kontakto patalpose, kuriose vykdoma veikla. Veiklos organizuojamos taip, kad būtų išvengta kontakto su pašaliniais, veiklose nedalyvaujančiais asmenimis. Jei to padaryti neįmanoma - ribojamas kontakto laikas. Draudžiama veiklose dalyvauti mokiniams, kuriems pasireiškia karščiavimas, kurie turi ūmių viršutinių kvėpavimo takų ligų požymių (pvz., sloga, kosulys, pasunkėjęs kvėpavimas).
* Jei Progimnazijos darbuotojui ar mokiniui yra nustatoma COVID-19 liga, Progimnazijos mokiniams ugdymas toliau tęsiamas vadovaujantis atskirais Lietuvos Respublikos sveikatos apsaugos ministro-valstybės lygio ekstremaliosios situacijos valstybės operacijų vadovo ir / ar Švietimo, mokslo ir sporto ministerijos sprendimais.

\_\_\_\_\_\_\_\_\_\_\_\_\_\_

****

Progimnazijos plano

4 priedas

**ATMINTINĖ VALYTOJAMS**

Progimnazijoje maksimaliai laikomasi numatytų saugos priemonių, ribojami Progimnazijos bendruomenės kontaktai, laikomasi saugaus atstumo.

Jei organizuojant veiklą naudojamos bendros patalpos (kabinetai, salės ir pan.), po kiekvienos pamokos jos išvėdinamos ir išvalomos.

Po kiekvienos švietimo pagalbos specialistų konsultacijos patalpos išvėdinamos ir nuvalomi dažnai liečiami paviršiai, naudotos priemonės.

Prie valgyklos, tualetų, persirengimo kambarių praustuvių padedama skysto muilo, popierinių rankšluosčių rankoms sausinti.

Rankų dezinfekcijai gerai matomoje vietoje prie trijų įėjimų į Progimnaziją pastatytos rankų dezinfekcijai skirtos priemonės.

Dažnai liečiami paviršiai (durų rankenos, durų rėmai, stalų paviršiai, kėdžių atramos, laiptinės turėklai, elektros jungikliai ir kt.) valomi paviršiams valyti skirtu valikliu ne rečiau kaip 2 kartus per dieną.

Kriauklės ir kiti sanitariniai mazgai, kuriais naudojasi darbuotojai, dezinfekuojami bei išvalomi kiek įmanoma dažniau.

Valgykloje prie praustuvių patiekiama skysto muilo.

Kruopščiai atliekamas tualetų, dušų, persirengimo kambarių kriauklių, sanitarinių mazgų valymas po pamokų.

Valytojai, atlikdami valymo darbus, jei šalia yra kitų asmenų, privalo dėvėti asmenines apsaugos priemones (toliau- AAP).

Valymo reikmenys turi būti tinkamai valomi kiekvieno valymo pabaigoje.

Rankų higiena turėtų būti atliekama kiekvieną kartą, kai nuimamos AAP, pvz., pirštinės.

Valymo metu susidariusios atliekos turėtų būti metamos kaip nerūšiuojamos šiukšlės.

**PATALPŲ VALYMAS, ĮTARUS AR PATVIRTINUS COVID-19 ATVEJĮ**

Nustačius, kad įtariamas ar patvirtinus COVID-19 atvejis buvo tam tikroje patalpoje, ji pirmiausia turi būti vėdinama mažiausiai 1 valandą, po to kruopščiai valoma neutraliu valikliu.

Po valymo neutraliu plovikliu paviršiai nukenksminami dezinfektantu, veikiančiu virusus.

Valymo procedūra, dezinfekavimas ir tekstilės valymas atliekamas vadovaujantis instrukcijomis, skirtomis sveikatos priežiūros sektoriui

(<https://sam.lrv.lt/uploads/sam/documents/files/REKOMENDACIJOS%20dezinfekcijai%2020200327%20(1).pdf)>).

Naudojami vienkartinio naudojimo valymo reikmenys / inventorius.

Personalas, užsiimantis aplinkos valymu erdvėse, kuriose buvo įtariamas ar patvirtintas COVID-19 atvejis, turi dėvėti šias asmenines apsaugos priemones (AAP): medicininę kaukę ir vienkartinę plastikinę prijuostę, pirštines.

Rankų higiena atliekama kiekvieną kartą nusiėmus pirštines ar kaukę. Valymo metu susidariusios atliekos turi būti dedamos į atskirą maišą ir išmetamos kaip nerūšiuojamos atliekos.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_